માનવમિત્ર, ગાંધીનગર : ગુજરાતનું કહેવાતું પાટનગરમાં ૨૨ વર્ષથી ભાજપ સત્તાના સૂત્રો સંભાળી રહી છે ત્યારે વિકાસ થયો છે તેમાં કોઇ બેમત નથી. આજથી ૧૫ વર્ષ પહેલાં ગાંધીનગરએ સરકારી કર્મચારીઓની નગરી કહેવાતી હતી. આજે ગાંધીનગર દિવસે વધે નહીં એટલું રાત્રે વધે તેમ ગાંધીનગરનાં પણ બે ભાગ પડી ગયા છે. જેમાં જુનુ ગાંધીનગર અને નવું ગાંધીનગર. ત્યારે ગાંધીનગર શહેરનો વિકાસ ગાંધીનગર મનપા અસ્તિત્વમાં આવ્યા બાદ નવા રોડ, રસ્તા બનાવવાનું કાર્ય મનપાનું નથી તે ફ્કત ગ્રાંટ કરોડોની ફાળવીને માર્ગ મકાન વિભાગના પેટા એવા પાટનગર યોજનાને ફાળવીને રોડ રસ્તા બનાવવાની સૂચના આપે છે. ત્યારે પાટનગર યોજના દ્વારા કરોડોનો ભ્રષ્ટાચાર થયો હોવાનું માલૂમ પડ્યું છે તેમાં મહાત્મા મંદિરવાળો ખ રોડ નો ગોઝારો તરીકે પ્રખ્યાત હતો ત્યાં હવે હાડકાં તોડ અને મરવાનો મોડ તરીકે ખ રોડ પ્રચલિત થઈ રહ્યો છે.